proxectonos/corpus_dominio_legal_administrativo_tmp huggingface dataset:
CORRECCIÓN de erros. Orde do 8 de agosto de 2013 pola que se establecen as bases reguladoras das axudas para os e as titulares de terreos cinexéticos ordenados, destinadas á conservación das poboacións de caza menor, e se convocan para os anos 2013 e 2014.
Consellería de Medio Ambiente, Territorio e Infraestruturas — III. Outras disposicións — 03/10/2013

Advertidos erros no texto da citada orde, publicada no Diario Oficial de Galicia número 166, do 2 de setembro de 2013, cómpre publicar as seguintes correccións:
– Na páxina 34712, no artigo 7, número 4, onde di: «Cando nalgunha zona rural non se poida conceder o total do orzamento dispoñible para ela por falta de solicitudes ou de investimento subvencionable, a cantidade sobrante reasignarase ás solicitudes pendentes en zonas de prioridade 1, despois ás de prioridade 2 e así sucesivamente ata esgotar o orzamento, tratando de que todos os beneficiarios acaden a mesma porcentaxe de axuda», debe dicir: «Cando nalgún nivel de prioridade non se poida conceder o total do orzamento dispoñible para el por falta de solicitudes ou de investimento subvencionable, a cantidade sobrante reasignarase ás solicitudes pendentes en zonas de prioridade 1, despois ás de prioridade 2 e así sucesivamente ata esgotar o orzamento, tratando de que todos os beneficiarios acaden a mesma porcentaxe de axuda».
– Na páxina 34715, no artigo 13, número 4, onde di: «O prazo para realizar os investimentos obxecto da subvención rematará o 15 de outubro na anualidade de 2013 e o 31 de xullo na anualidade de 2014, sempre que na resolución aprobatoria non se dispoña outro prazo diferente», debe dicir: «O prazo para realizar os investimentos obxecto da subvención rematará o 15 de outubro na anualidade de 2013 e o 30 de setembro na anualidade de 2014, sempre que na resolución aprobatoria non se dispoña outro prazo diferente».
– Na páxina 34715, no artigo 14, número 1, onde di: «O prazo para xustificar o remate das actividades e o pagamento dos conceptos correspondentes a elas, finalizará o día 31 de outubro para a anualidade do 2013 e o 31 de agosto para a de 2014», debe dicir: «O prazo para xustificar o remate das actividades e o pagamento dos conceptos correspondentes a elas, finalizará o día 31 de outubro para a anualidade do 2013 e o 3 de outubro para a de 2014».
– Na páxina 34722, anexo II, número 1, parágrafo 5, onde di: «Estas rozas deben ir acompañadas da sementeira dun cereal de inverno e/ou dunha leguminosa, ...», debe dicir: «Estas rozas deben ir acompañadas da sementeira dun cereal e/ou dunha leguminosa, ...».
RESOLUCIÓN do 27 de setembro de 2013 pola que se fai público o nomeamento de vogais suplentes do Consello Reitor do Instituto de Estudos do Territorio por Orde do 25 de setembro de 2013.
Instituto de Estudos do Territorio — II. Autoridades e persoal — 08/10/2013

Mediante esta resolución faise público, para xeral coñecemento, que o conselleiro de Medio Ambiente, Territorio e Infraestruturas, con data do 25 de setembro de 2013, vistas as propostas dos titulares, en virtude do establecido no artigo 19 dos estatutos do Instituto de Estudos do Territorio, ditou orde pola que se dispón:
– Deixar sen efecto os nomeamentos de Ramón Quiroga Limia e José Álvarez Robledo como vogais suplentes.
– Nomear como vogal suplente do director xeral de Administración Local, a José Norberto Uzal Tresandí, no Consello Reitor do Instituto de Estudos do Territorio, a Ana Purificación Otero Ferreiro, subdirectora xeral de Réxime Xurídico Local.
– Nomear como vogal suplente do director xeral de Desenvolvemento Rural, a Antonio Crespo Iglesias, no Consello Reitor do Instituto de Estudos do Territorio, a Juan Carlos Maneiro Cadillo, secretario xeral do Mar.
Santiago de Compostela, 27 de setembro de 2013
ORDE do 30 de setembro de 2013 pola que se amplía a dotación orzamentaria para a concesión de indemnizacións, como consecuencia do sacrificio obrigatorio de gando en execución de programas e actuacións oficiais de vixilancia, loita, control e erradicación de enfermidades dos animais, convocadas pola Orde do 26 de abril de 2013.
Consellería do Medio Rural e do Mar — III. Outras disposicións — 08/10/2013

Pola Orde do 26 de abril de 2013 (DOG nº 86, do 6 de maio de 2013) desta consellería, establecéronse as bases reguladoras e convocouse para o ano 2013 a concesión de indemnizacións, axudas de compensacións complementarias en explotacións de gando bovino, ovino e cabrún, e axudas para a compra de gando bovino, ovino e cabrún que teñan por obxecto a reposición das reses, como consecuencia do sacrificio obrigatorio de gando en execución de programas e actuacións oficiais de vixilancia, loita, control e erradicación de enfermidades dos animais.
No artigo 4 desta orde (orzamento), relativo ao financiamento destas indemnizacións e axudas, detállanse as aplicacións orzamentarias e os importes económicos previstos para elas (número 4.1), así como a posibilidade de incrementar eses importes iniciais dentro dos límites orzamentarios, conforme o establecido no artigo 31.2 da Lei 9/2007, do 13 de xuño, de subvencións de Galicia (número 4.2).
As cifras dos sacrificios obrigatorios de gando, en execución dos programas de vixilancia, loita, control e erradicación de enfermidades dos animais, no que vai de ano 2013 son superiores ás previstas inicialmente, polo que cómpre ampliar a dotación orzamentaria asignada para levar a cabo as indemnizacións correspondentes aos titulares das explotacións, segundo a Orde do 26 de abril de 2013 da Consellería do Medio Rural e do Mar, e consonte o previsto no artigo 31.2 da Lei 9/2007, do 13 de xuño, de subvencións de Galicia.
En virtude do exposto, e segundo o establecido no artigo 30.1.3 do Estatuto de autonomía de Galicia e, no uso das facultades que me confire o artigo 14 da Lei 9/2007, do 13 de xuño, de subvencións de Galicia, así como segundo as competencias que me confire a Lei 1/1983, do 22 de febreiro (DOG nº 23, do 21 de marzo), reguladora da Xunta e da súa Presidencia,
Artigo único
Amplíase para o ano 2013 a seguinte dotación orzamentaria e no importe que se indica, e que figura recollida na Orde do 26 de abril de 2013 desta consellería (DOG nº 86, do 6 de maio):
Disposición única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de setembro de 2013
RESOLUCIÓN do 19 de setembro de 2013 pola que se lles dá publicidade aos convenios de colaboración subscritos no segundo cuadrimestre do ano 2013.
Instituto Galego da Vivenda e Solo — III. Outras disposicións — 04/10/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega, imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no segundo cuadrimestre do ano 2013.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo nos meses de maio, xuño, xullo e agosto do ano 2013 e que se incorpora como anexo a esta resolución.
Santiago de Compostela, 19 de setembro de 2013
ORDE do 25 de setembro de 2013 pola que se nomea un vogal do Xurado de Expropiación de Galicia.
Consellería de Medio Ambiente, Territorio e Infraestruturas — II. Autoridades e persoal — 09/10/2013

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto establece, entre outros aspectos, a composición dese xurado, e foi desenvolvido mediante o Regulamento de organización e funcionamento do Xurado de Expropiación de Galicia, aprobado mediante Decreto 223/2005, do 16 de xuño.
O artigo 4.7 deste regulamento establece respecto da composición do Xurado que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, queda prevista a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8 parágrafo 2 deste regulamento establece que os vogais a que se refire o parágrafo anterior poderán ser substituídos polas entidades, organizacións e asociacións que os designasen, e os así nomeados permanecerán no seu cargo, como máximo, polo tempo que reste ao substituído para o cumprimento do seu mandato.
En virtude da Orde do 21 de abril de 2010 pola que se nomean vogais do Xurado de Expropiación de Galicia (publicada no DOG nº 80, do día 29 de abril) realizouse o nomeamento de vogais, titulares e suplentes, en representación de varios destes organismos e entidades. O Colexio Oficial de Enxeñeiros Agrónomos de Galicia e polo período que lles corresponde polo tempo de mandato, achegou solicitude de cambio do suplente do representante da institución.
Por todo iso,
Artigo único. Noméase a persoa que se relaciona a seguir como vogal do Xurado de Expropiación de Galicia, en representación do Colexio Oficial de Enxeñeiros Agrónomos de Galicia, segundo o disposto no artigo 4.2.f) do Decreto 223/2005, do 16 de xuño:
Suplente: José Carlos González Cabo.
Santiago de Compostela, 25 de setembro de 2013
RESOLUCIÓN do 23 de setembro de 2013, da Dirección da Axencia Turismo de Galicia, pola que se ordena a publicación do acordo do Consello da Xunta de Galicia do 19 de setembro de 2013 polo que se declaran festas de Galicia de interese turístico a Festa das Pepitas de Ferrol, o Entroido da Ulla-Entroido dos Xenerais e a Festa da Castaña de Folgoso do Courel.
Axencia Turismo de Galicia — III. Outras disposicións — 02/10/2013

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o acordo adoptado polo Consello da Xunta na súa reunión do 19 de setembro de 2013, que a seguir se transcribe:
«Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
• Festa das Pepitas, que se celebrará o 18 de marzo (véspera da festividade de San Xosé) no concello de Ferrol (A Coruña).
• Entroido da Ulla-Entroido dos Xenerais, que se celebrará nas datas do Entroido, nos concellos de Santiago de Compostela, Teo, Touro, Padrón, Boqueixón (A Coruña) e A Estrada, Silleda, Vila de Cruces e Vedra (Pontevedra).
• A Festa da Castaña, que se celebrará o primeiro fin de semana de novembro no concello de Folgoso do Courel (Lugo)».
Santiago de Compostela, 23 de setembro de 2013
RESOLUCIÓN do 9 de setembro de 2013, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 3/2013, do 20 de maio, de impulso e ordenación das infraestruturas de telecomunicacións de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/10/2013

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 9 de setembro de 2013
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión que tivo lugar o día 31 de xullo de 2013, adoptou o seguinte acordo:
1º. Iniciar negociacións para resolver as discrepancias manifestadas en relación coa Lei 3/2013, do 20 de maio, de impulso e ordenación das infraestruturas de telecomunicacións de Galicia.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional, antes do próximo día 7 de setembro de 2013, para os efectos previstos no artigo 33.2 da Lei orgánica do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
Madrid, 31 de xullo de 2013
ORDE do 20 de setembro de 2013 pola que se declaran de utilidade pública asociacións inscritas no Rexistro de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/10/2013

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nestes consta a documentación e os informes previstos na citada norma.
De conformidade cos informes favorables de declaración de utilidade pública emitidos polos instrutores dos expedientes,
Declarar de utilidade pública as seguintes asociacións:
• Federación Gallega de Bancos de Alimentos, inscrita no rexistro central de asociacións co número 2007-180-2.
• Federación Gallega de Enfermedades Raras e Crónicas, inscrita no rexistro central de asociacións co número 2009-201-2.
• Asociación Redmadre Coruña, inscrita no rexistro provincial de asociacións da Coruña co número 2008-11961-1.
• Asociación Banco de Alimentos de Lugo, inscrita no rexistro provincial de asociacións de Lugo co número 1996-1883-1.
Contra esta orde que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 20 de setembro de 2013
RESOLUCIÓN do 27 de setembro de 2013, da Secretaría Xeral Técnica da Consellería de Traballo e Benestar, pola que se dá publicidade aos convenios de colaboración subscritos por esta consellería no segundo cuadrimestre do ano 2013.
Consellería de Traballo e Benestar — III. Outras disposicións — 09/10/2013

O artigo 11.1 da Lei 4.2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Consellería de Traballo e Benestar durante o segundo cuadrimestre do ano 2013, que se incorpora como anexo a esta resolución.
Santiago de Compostela, 27 de setembro de 2013
ORDE do 2 de outubro de 2013 pola que se incrementa a dotación orzamentaria da Orde do 1 de febreiro de 2013, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2013.
Consellería do Medio Rural e do Mar — III. Outras disposicións — 09/10/2013

A Orde da Consellería do Medio Rural e do Mar do 1 de febreiro de 2013 (DOG núm. 25, do 5 de febreiro) regula o procedemento para a solicitude, tramitación e concesión, para o ano 2013, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2013.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 4 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, posto que a dotación existente resulta insuficiente, a Consellería de Facenda autorizou o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título II da Orde do 1 de febreiro de 2013 (DOG nº 25, do 5 de febreiro), conforme a disposición adicional primeira, parágrafo 1, alínea a) da dita orde, increméntase no importe de 124.620.208,43 euros, e con cargo á aplicación 12.80.713F.779.1, primas gandeiras, dos orzamentos da Comunidade Autónoma de Galicia para 2013, polo que o importe total para as axudas desta alínea e desta aplicación orzamentaria despois deste incremento é de 169.769.783,43 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 1 de febreiro de 2013 (DOG nº 25, do 5 de febreiro).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de outubro de 2013
RESOLUCIÓN do 16 de setembro de 2013, da Dirección Xeral de Educación, Formación Profesional e Innovación Educativa, pola que se fai pública a autorización da nova relación de seccións bilingües no curso 2013/14 en centros sostidos con fondos públicos de ensino non universitario, reguladas pola Orde do 12 de maio de 2011.
Consellería de Cultura, Educación e Ordenación Universitaria — III. Outras disposicións — 09/10/2013

A Orde do 12 de maio de 2011 (
Diario Oficial de Galicia
do 20 de maio) regula as seccións bilingües en centros sostidos con fondos públicos.
Unha vez finalizado o procedemento establecido na citada orde para a autorización de seccións bilingües, procédese a facer pública a relación de novas seccións bilingües autorizadas a partir do próximo curso 2013/14, segundo o disposto no artigo 12.2.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada ante a persoa titular da Consellería de Educación e Ordenación Universitaria, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 107.1, 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2013
ORDE do 24 de setembro de 2013 pola que se extingue a autorización do centro privado Caixanova, do concello de Ourense, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 09/10/2013

A titularidade do centro privado Caixanova, do concello de Ourense, solicita a extinción da autorización por cesamento de actividades.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Extinguir de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do centro privado Caixanova, do concello de Ourense, código 32020756.
Segundo. A presente extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de setembro de 2013
ORDE do 23 de setembro de 2013 pola que se modifica a autorización, por cambio de titularidade, do centro privado Virgen Milagrosa, do concello de Bueu (Pontevedra).
Consellería de Cultura, Educación e Ordenación Universitaria — III. Outras disposicións — 09/10/2013

A titularidade do centro privado Virgen Milagrosa, do concello de Bueu, solicita o cambio da titularidade do centro educativo.
Mediante escritura pública notarial do 4 de xullo de 2013, outorgada ante o notario Luis Ramos Torres, Hijas de la Caridad cede a titularidade do centro educativo a favor da Fundación Educere, con efectos do 1 de setembro de 2013.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Virgen Milagrosa, código 36000351, a favor da Fundación Educere, con efectos do 1 de setembro de 2013.
O cambio de titularidade non afectará ó réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de setembro de 2013
ORDE do 4 de outubro de 2013 pola que se fai pública a ampliación dos importes existentes para a concesión das axudas previstas na Orde do 3 de maio de 2013, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2013.
Consellería de Traballo e Benestar — III. Outras disposicións — 10/10/2013

A Orde do 3 de maio de 2013 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2013, establece no seu artigo 2.2 que os créditos estimados que financian os programas contidos na orde poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Dado que existen remanentes de crédito de fondos finalistas que poden ser utilizados para o financiamento desta orde, procede darlles a oportuna publicidade, en cumprimento do disposto no artigo 30 do Decreto 11/2009, do 8 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia.
Por todo o exposto e no uso das facultades que me foron conferidas,
Artigo 1.
Ampliación de créditos
Amplíase o importe total dos créditos para o financiamento das axudas previstas na Orde do 3 de maio de 2013, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2013, na aplicación e polo importe seguinte:
11.03.322A.460.0 Código de proxecto 2013 00 531: 400.000,00 euros.
Artigo 2.
Prazo de solicitude
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de outubro de 2013
RESOLUCIÓN do 1 de outubro de 2013, da Secretaría Xeral Técnica da Consellería Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no segundo cuadrimestre do ano 2013.
Consellería de Cultura, Educación e Ordenación Universitaria — III. Outras disposicións — 10/10/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de maio, xuño, xullo e agosto do ano 2013, que se incorpora como anexo a esta resolución.
Santiago de Compostela, 1 de outubro de 2013
RESOLUCIÓN do 2 de outubro de 2013, da Dirección Xeral da Función Pública, pola que se emprazan os interesados no recurso contencioso-administrativo P.O. 181/2013, interposto por María Concepción López Real e outros.
Consellería de Facenda — III. Outras disposicións — 10/10/2013

A Dirección Xeral da Función Pública recibiu da Sala do Contencioso Administrativo do Tribunal Superior de Xustiza de Galicia, providencia pola que se admite a trámite o recurso contencioso administrativo P.O. 181/2013, interposto por María Concepción López Real, Mónica Arias Lombao, Serafina Arias Cordero, María Carmen Barreiro Blanco, Celsa Díaz Fernández, Josefa López García, María Anastasia Peláez Díaz, Beatriz Fernández Arias, Carmela Vacarello Maddalena, María José Fernández Ruiz, María Jesús González Reboiro, Reyes Fernández Vázquez, Nieves Marzabal Morillo, Paz Pardo Vilanova, María Carmen Latas Losada, Carmen Núñez Bruzos, Montserrat Gómez e Dolores Rodríguez Losada, contra a Resolución do 3 de maio de 2013 pola que se ordena a publicación do acordo do Consello da Xunta de Galicia do 2 de maio de 2013 polo que se aproba a relación de postos de traballo da Consellería de Traballo e Benestar (DOG nº 92, do 15 de maio).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 2 de outubro de 2013
RESOLUCIÓN do 2 de outubro de 2013, da Dirección Xeral da Función Pública, pola que se emprazan os interesados no recurso contencioso-administrativo P.O. 182/2013, interposto por María del Mar Paz Paz e outros.
Consellería de Facenda — III. Outras disposicións — 10/10/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 182/2013, interposto por María del Mar Paz Paz, María Ángeles Lodeiro Campo, Oria Abelleira Rodríguez, María Jesús Rivas Laso, María Pilar Boyero Mateos, María Asunción Díaz Valcarcel, María Jesús Luaces López, Josefina Cordero Díaz y María Regina Luisa Pérez López, contra a Resolución do 3 de maio de 2013 pola que se ordena a publicación do acordo do Consello da Xunta de Galicia do 2 de maio de 2013 polo que se aproba a relación de postos de traballo da Consellería de Traballo e Benestar (DOG nº 92, do 15 de maio).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 2 de outubro de 2013
ORDE do 7 de outubro de 2013 pola que se modifica a Orde do 14 de maio de 2013 sobre delegación de competencias na Secretaría Xeral Técnica da Consellería de Presidencia, Administracións Públicas e Xustiza e noutros órganos da Vicepresidencia e Consellería de Presidencia, Administracións Públicas e Xustiza.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/10/2013

A Orde do 14 de maio de 2013 delega competencias na Secretaría Xeral Técnica da Consellería de Presidencia, Administracións Públicas e Xustiza e noutros órganos da Vicepresidencia e Consellería de Presidencia, Administracións Públicas e Xustiza.
Co obxecto de manter unha maior axilidade e unidade de criterio na resolución de recursos e reclamacións faise necesario modificar o artigo 6 da dita orde, incluíndo na delegación de competencias na Secretaría Xeral Técnica os recursos potestativos de reposición e a resolución dos recursos de alzada e revisión en materia de espectáculos públicos. Cos mesmos obxectivos, deléganse nas persoas titulares da Axencia para a Modernización Tecnolóxica de Galicia e da Axencia Turismo de Galicia o exercicio da potestade sancionadora que a normativa de aplicación lle atribúa á persoa titular da Vicepresidencia e Consellería de Presidencia, Administracións Públicas e Xustiza.
Na súa virtude, facendo uso das facultades que me confiren os artigos 38, 43.3 e 44 da Lei 1/1983, do 22 de febreiro, de normas reguladoras da Xunta e da súa Presidencia, o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e o artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia,
Artigo único
1. Modifícase o artigo 6 da Orde do 14 de maio de 2013 sobre delegación de competencias na Secretaría Xeral Técnica da Consellería de Presidencia, Administracións Públicas e Xustiza e noutros órganos da Vicepresidencia e Consellería de Presidencia, Administracións Públicas e Xustiza, no seguinte senso:
a) Elimínase o parágrafo 2 do artigo, e queda, por tanto, o artigo sen numeración arábiga.
b) O parágrafo a) do artigo queda redactado como segue:
Resolver os recursos administrativos de alzada, potestativo de reposición e de revisión cando a facultade de resolución corresponda á persoa titular da Vicepresidencia e Consellería de Presidencia, Administracións Públicas e Xustiza e, de ser o caso, suspender a execución dos actos impugnados.
2. Engádese un parágrafo c) á disposición adicional:
c) O exercicio da potestade sancionadora que a normativa de aplicación en materias e procedementos da súa competencia lle atribúa á persoa titular da Vicepresidencia e Consellería de Presidencia, Administracións Públicas e Xustiza.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 7 de outubro de 2013
RESOLUCIÓN do 2 de outubro de 2013, da Dirección Xeral da Función Pública, pola que se empraza o interesado no recurso contencioso-administrativo P.O. 183/2013, interposto por Santiago Parra Contreras.
Consellería de Facenda — III. Outras disposicións — 10/10/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 183/2013, interposto por Santiago Parra Contreras, contra a Resolución do 3 de maio de 2013 pola que se ordena a publicación do acordo do Consello da Xunta de Galicia do 2 de maio de 2013 polo que se aproba a relación de postos de traballo da Consellería de Traballo e Benestar (DOG nº 92, do 15 de maio).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 2 de outubro de 2013
ORDE do 20 de setembro de 2013 pola que se autoriza a apertura e funcionamento do centro privado Litocentro, do concello de Ourense.
Consellería de Cultura, Educación e Ordenación Universitaria — III. Outras disposicións — 09/10/2013

A representante da titularidade do centro privado Litocentro, do concello de Ourense, solicita a súa apertura e funcionamento para impartir o ciclo formativo de grao medio de Peiteado e Cosmética Capilar.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro privado Litocentro, do concello de Ourense. Os datos do centro que se autoriza son os que se sinalan a continuación:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de setembro de 2013
ORDE do 16 de setembro pola que se autorizan novos centros plurilingües na Comunidade Autónoma de Galicia para o curso 2013/14.
Consellería de Cultura, Educación e Ordenación Universitaria — III. Outras disposicións — 09/10/2013

De conformidade co establecido no artigo 16 da Orde desta consellería do 12 de maio de 2011 (DOG do 20 de maio) pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de Centros Plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2013
DECRETO 168/2013, do 13 de novembro, polo que se nomea un membro da Xunta Electoral de Galicia.
Presidencia da Xunta de Galicia — II. Autoridades e persoal — 20/11/2013

O artigo 14, no seu punto 1º, letras c) e d) da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, establece que a Xunta Electoral de Galicia está composta, entre outros, por catro vogais maxistrados do Tribunal Superior de Xustiza de Galicia e por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
Os profesores das facultades de Dereito, de Ciencias Políticas ou de Socioloxía serán designados por proposta conxunta dos partidos, federacións, coalicións ou agrupacións de electores con representación no Parlamento.
No caso de renuncia xustificada e aceptada polo presidente, procederase á substitución dos membros da Xunta Electoral da Comunidade Autónoma e os vogais serán substituídos polos mesmos procedementos previstos para a súa designación.
A mesa do Parlamento, na súa reunión do 8 de outubro de 2013, designa novo vogal en virtude do artigo 17.2.a) da Lei 8/1985, do 13 de agosto, de eleccións ao Parlamento de Galicia.
Polo exposto e en cumprimento do disposto no artigo 15.1 da Lei 8/1985, do 13 de agosto, de eleccións ao Parlamento de Galicia,
Artigo único
Nomear, por proposta da mesa do Parlamento de Galicia, vogal da Xunta Electoral de Galicia o profesor que a seguir se indica:
– Francisco Javier Sanjiao Otero.
Disposición derradeira
Este decreto entrará en vigor o mesmo día da súa publicación no
Diario Oficial de Galicia.
Santiago de Compostela, trece de novembro de dous mil trece
RESOLUCIÓN do 31 de outubro de 2013, da Dirección Xeral de Desenvolvemento Pesqueiro, pola que se dá publicidade ás axudas concedidas de acordo coa Orde do 16 de marzo de 2011 (Diario Oficial de Galicia número 57, do 22 de marzo) pola que se establecen as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira (financiadas polo Fondo Europeo de Pesca), modificada pola Orde do 5 de xullo de 2012 (Diario Oficial de Galicia número 143, do 27 de xullo) e pola Orde do 16 de xullo de 2013 (Diario Oficial de Galicia número 137, do 19 de xullo) na convocatoria de 2013.
Consellería do Medio Rural e do Mar — III. Outras disposicións — 15/11/2013

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da orde reguladora dispón que «a Consellería do Mar publicará no
Diario Oficial de Galicia
as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención».
Na súa virtude
Ordenar a publicación, no
Diario Oficial de Galicia
, das axudas concedidas con cargo ás aplicacións orzamentarias 16.31.723B.780.0 e 16.31.723B.770.0 para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira na convocatoria 2013, cofinanciadas nun 75 % polo Fondo Europeo de Pesca.
Santiago de Compostela, 31 de outubro de 2013
RESOLUCIÓN do 29 de outubro de 2013 pola que se lles dá publicidade aos convenios de colaboración subscritos no primeiro e segundo cuadrimestre do ano 2013.
Instituto Galego de Consumo — III. Outras disposicións — 12/11/2013

O artigo 11 da Lei 4/2006, do 30 de xuño, de transparencia e boas prácticas na Administración autonómica galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Consumo no primeiro e segundo cuadrimestre do ano 2013.
Santiago de Compostela, 29 de outubro de 2013
ORDE do 24 de outubro de 2013 pola que se modifica a Orde do 21 de marzo de 2012, pola que se establece o modelo normalizado de solicitude de recoñecemento do dereito á asistencia xurídica gratuíta.
Vicepresidencia e Consellería de Presidencia, Administracións Públicas e Xustiza — I. Disposicións xerais — 19/11/2013

O artigo 15 e mais a disposición derradeira primeira do Decreto 269/2008, do 6 de novembro, polo que se aproba o Regulamento de asistencia xurídica gratuíta de Galicia (DOG núm. 242, do 15 de decembro), estableceron a obriga da consellería competente en materia de xustiza de aprobar mediante orde o modelo normalizado de solicitude de recoñecemento á asistencia xurídica gratuíta, previsión que se cumpriu coa publicación no DOG do 28 de marzo de 2012 da Orde do 21 de marzo de 2012.
As necesidades estatísticas de poder distinguir o sexo dos solicitantes e as reformas introducidas polo Real decreto lei 3/2013, do 22 de febreiro, polo que se modifica o réxime das taxas no ámbito da Administración de xustiza e o sistema de asistencia xurídica gratuíta, aconsellan a modificación e adaptación do modelo normalizado de solicitude de recoñecemento do dereito, co fin de nos axustarmos á normativa vixente.
De acordo co anterior, en virtude da autorización conferida na disposición derradeira primeira do Decreto 269/2008, do 6 de novembro, polo que se aproba o Regulamento de asistencia xurídica gratuíta de Galicia,
Artigo único.
Modificación da Orde do 21 de marzo de 2012 pola que se establece o modelo normalizado de solicitude de recoñecemento do dereito á asistencia xurídica gratuíta
O anexo da Orde do 21 de marzo de 2012 pola que se establece o modelo normalizado de solicitude de recoñecemento do dereito á asistencia xurídica gratuíta queda substituído polo anexo que se aproba coa presente orde.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de outubro de 2013